Bristol-Myers Squibb

Bristol-Myers Squibb (BMS) on yhdysvaltalainen biologisiin lääkkeisiin erikoistunut lääketeollisuusyritys. Se valmistaa lääkkeitä muun muassa syöpien, sydän- ja verisuonitautien, diabeteksen, B-hepatiitin, HIV-tartunnan ja AIDSin, nivelreuman sekä veren hyytymishäiriöiden hoitoon.Johtava biolääkeyritys, Bristol-Myers Squibb. Viitattu 3.1.2016.

Historiaa
Bristol-Myers Squibb syntyi vuonna 1989 Bristol-Myersin ja Squibb Corporationin fuusiosta. Squibbin oli perustanut New Yorkin Brooklynissa 1858 lääkäri Edward R. Squibb, Bristol-Myersin taas ystävykset William McLaren Bristol ja John Ripley Myers vuonna 1887, jolloin he ostivat New Yorkin osavaltion Clintonissa toimineen, vaikeuksiin ajautuneen lääketehtaan.

Squibb-yhtiö perustettiin alun perin tuottamaan eetteriä ja kloroformia. Se menestyi varsin hyvin ja siirtyi vuonna 1891 Edward Squibbin pojille. Toisen maailmansodan aikana Squibb-yhtiö toimitti penisilliiniä ja morfiinia sotilaskäyttöön. Vuonna 1952 yritys myytiin Mathieson Chemical -yhtiölle, jonka pian osti puolestaan Olin Industries, jolloin Squibbin emoyhtiöksi muodostui uusi Olin Mathieson Chemical. 1970-luvun alussa emoyhtiön nimeksi otettiin Squibb Corporation. 1970-luvun lopulla Squibbin menestystuote oli verenpainelääke Capoten (kaptopriili).

William Bristol ja John Myers aloittivat lääketukkureina mutta alkoivat vähitellen valmistaa itse yksinkertaisia tuotteita kuten Sal Hepatica -ulostuslääkettä ja Ipana-hammastahnaa. Myös Bristol-Myers toimitti penisilliiniä toisen maailmansodan sotilassairaaloille. Sodan jälkeen yhtiö alkoi kansainvälistyä yritysostoin hankkimalla omistukseensa muun muassa hiustenhoitotuoteyhtiö Clairolin, äidinmaidonkorviketta ja dieettituotteita valmistavan Mead Johnsonin ja ortopedisiä tarvikkeita valmistavan Zimmerin.Bristol-Myers Squibb Company, Company Profiles for Students, The Gale Group, Inc. 1999. Viitattu 3.1.2016. (Vaatii HighBeam-tilauksen) Näistä kolmesta Bristol-Myers Squibb luopui vuosituhannen vaihteen jälkeen.

BMS tunnettiin aiemmin myös monista käsikauppalääkkeistään, kuten särkylääkkeistä Bufferin ja Excedrin. Ne myytiin vuonna 2005 Novartis-yhtiölle.Who Owns What: Familiar Consumer Products , The World Almanac and Book of Facts 2002, Primedia Reference 2002. (Vaatii HighBeam-tilauksen).[Novartis to Acquire North American OTC Brand Portfolio from Bristol-Myers Squibb], Nasdaq 14.7.2005. Viitattu 3.1.2016.

BMS tänään
Bristol-Myers Squibbilla on tuotantoa Yhdysvaltojen lisäksi Belgiassa, Britanniassa, Irlannissa, Italiassa, Ranskassa, Meksikossa ja Japanissa.Worldwide Facilities, Bristol-Myers Squibb. Viitattu 3.1.2016.

Bristol-Myers Squibbin Suomessa myytäviä tuotteita ovat muiden muassa B-hepatiitin hoitoon käytettävä Baraclude (entekaviiri), verihyytymiä ehkäisevä Eliquis (apiksabaani), immunosuppressantti Nulojix (belatasepti), iho- ja keuhkosyöpälääke Opdivo (nivolumabi), nivelreumalääke Orencia (abatasepti) sekä ihosyöpälääke Yervoy (ipilimumabi).Bristol-Myers Squibb, Lääkeinfo. Viitattu 3.1.2016. Yhtiöllä on Suomessa myyntiyhtiö Bristol-Myers Squibb (Finland) Ab Oy, jonka liikevaihto vuonna 2014 oli noin 15 miljoonaa euroa ja henkilöstömäärä 30.Bristol-Myers Squibb (Finland) Ab Oy, Taloussanomien yrityshaku. Viitattu 3.1.2016.

Lähteet

Aiheesta muualla

Luokka:Yhdysvaltalaiset lääkealan yritykset
Luokka:Yhdysvaltalaiset pörssiyhtiöt